Diari Oficial de la Generalitat Valenciana


Sumari del DOGV 7078, del 30-07-2013 (2013/7703)

Notificació de la sentència i de la interlocutòria d'aclariment d'esta sentència dictades en el procediment ordinari número 405/2003.
-------------------------------------------------------------------------------------------------------------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7703


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència i de la interlocutòria d'aclariment d'esta sentència dictades en el procediment ordinari número 405/2003. [2013/7703]  
En este procediment de juí ordinari, seguit a instàncies de la Caixa d'Estalvis del Mediterrani i Michael George Down contra James Henrey Taylor i Deborah Williams, s'ha dictat una sentència l'encapçalament i la dispositiva de la qual, literalment, són els següents:  
«Orihuela, 5 d'octubre de 2009  
Raquel Lacunza Ruiz, magistrada jutgessa titular del Jutjat de Primera Instància i Instrucció número 1 d'Orihuela, he vist les presents actuacions de juí ordinari número 405/2003, promogudes per Michael George Down, representat pel procurador senyor Martínez Gilabert, contra James Henrey Taylor i Deborah Willams.  
Dispositiva  
Estime la demanada interposada pel procurador dels tribunals senyor Martínez Gilabert, en nom i representació de Michael George Down, contra James Henrey Taylor i Deborah Willams i:   
A) Declare que es tracta d'un negoci fiduciari, dels de fidúcia cum amico, la relació convinguda entre el demandat i el demandant, i és, per tant, l'escriptura de transmissió de la vivenda situada en la urbanització la Marina (finca registral 9193 del Registre de la Propietat de Dolores), de data 2 de juliol de 2001, la primera part de la dita relació complexa, es tracta del contracte real translatiu i s'ha convingut la restitució de la dita vivenda al demandant.  
B) Declare que la dita restitució haurà d'efectuar-se per mitjà de l'atorgament de la corresponent escriptura pública de transmissió a favor del demandant, i el demandat serà el transmetent i sense que medie preu per esta transmissió, atés que no hi va haver entrega de preu o diners per la transmissió inicial efectuada per l'escriptura pública de 2 de juliol de 2001.  
C) Condemne el demandat a ajustar-se a les dites declaracions, i a atorgar l'oportuna escriptura de transmissió, a títol gratuït, a favor del demandant, pels motius dits respecte de l'esmentada finca número 9193; o a indemnitzar este, en el cas d'impossibilitat de la dita transmissió en la quantitat de 60.101,21 euros (preu fixat en l'escriptura esmentada), més els interessos legals corresponents.  
D) Així mateix, declare la nul·litat de la transmissió operada en virtut d'una escriptura pública, de 19 de juny de 2003, entre Deborah Williams i James Henrey Taylor, i els codemandats han d'ajustar-se a la dita declaració.  
I això, amb la imposició expressa de costes als demandats.  
Esta sentència no és ferma i en contra pot interposar-se un recurs d'apel·lació, que haurà de ser preparat en el termini de cinc dies des de la notificació d'esta resolució, a través d'un escrit que cal presentar en este Jutjat en la forma prevista en l'article 457 de la Llei d'Enjudiciament Civil, perquè el conega i resolga l'Audiència Provincial d'Alacant.  
  
Així ho dispose, mane i firme Raquel Lacunza Ruiz, magistrada jutgessa del Jutjat de Primera Instància número 1 d'Orihuela i partit».  
I s'ha dictat la Interlocutòria de data 23 de febrer de 2010, aclaridora de l'esmentada sentència, amb el contingut següent:  
«Part dispositiva  
Pertoca aclarir la Sentència de 5 d'octubre de 2009, en el sentit que en el punt D) de la dispositiva ha de dir: «D) Així mateix, declare la nul·litat de la transmissió operada en virtut d'una escriptura pública, de 19 de juny de 2003, entre Deborah Williams i James Henrey Taylor, i declare que és procedent la cancel·lació de l'assentament registral que arreplega esta venda, i els codemandats han d'ajustar-se a la dita declaració».  
Notifiqueu-ho a les parts, i preveniu-los que contra esta interlocutòria no es pot interposar cap recurs, sense perjuí que procedisquen contra la present resolució principal.  
Així ho dispose, mane i firme Raquel Lacunza Ruiz, magistrada jutgessa del Jutjat de Primera Instància número 1 d'Orihuela i partit.  
En done fe».  
I atés que els demandats, James Henrey Taylor i Deborah Williams estan en parador desconegut, s'expedix el present edicte per tal que els servisca de notificació de forma deguda.  
  
Orihuela, 16 de maig de 2012.- El secretari judicial: Alfonso Tormo Molina.